**ELŐTERJESZTÉS A KÉPVISELŐ-TESTÜLET 2023.05. 31-i ÜLÉSÉRE**

**Tárgy**: Közterületek elnevezéséről szól rendelet módosítása

**Tisztelt Képviselő-testület!**

A Komárom-Esztergom Vármegyei Kormányhivatal a megye valamennyi önkormányzatánál törvényességi ellenőrzést végzett a közterület elnevezésekről és házszámozásokkal kapcsolatos helyi rendeletekre vonatkozóan.

A vizsgálatról az előterjesztéshez mellékelt összefoglaló készült, amely alapján felülvizsgálatra került a jelenleg hatályban lévő vonatkozó szabályozásunk. A törvényességi iránymutatásban foglaltaknak való megfelelőség érdekében a Kecskédi szabályozásból 2 bekezdés törlésére teszek javaslatot, tekintettel arra, hogy azok magasabb rendű jogszabályban rögzített előírások ismétlésének minősülnek, amely párhuzamosság ellentétes a jogalkotásról szóló 2010. évi CXXX. törvény előírásaival.

Kérem a tisztelt Képviselő-testületet, hogy az előterjesztés mellékletében szereplő rendelet-módosítás tervezetet megvitatni és elfogadni szíveskedjen.

Kecskéd, 2023. 05. 17.

Grúber Zoltán s.k.

polgármester

Melléklet: rendelet-tervezet, hatásvizsgálat és indoklás

**Kecskéd Község Önkormányzata Képviselő-testületének 6/2023. (V.31.) önkormányzati rendelete**

**a közterületek elnevezéséről és a házszámozás szabályairól szóló 11/2014. (XII.17.) önkormányzati rendelet módosításáról**

Kecskéd Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 3. pontjában, valamint az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Hatályát veszti a közterületek elnevezéséről és a házszámozás szabályairól szóló 11/2014. (XII.17.) önkormányzati rendelet 4. § (3) és (4) bekezdése.

**2. §**

Ez a rendelet a kihirdetését követő harmadik napon lép hatályba.

Grúber Zoltán Kocsis Gábor

polgármester jegyző

1. sz. melléklet: indoklások és hatásvizsgálat a rendelet tervezethez
2. **Indoklások**

***A rendelet tervezet általános indoklása:***

A közterületek elnevezésére és a házszámozásra vonatkozó helyi szabályozás törvényi előírás tartalmi ismétléseit tartalmazza kettő bekezdésben-ezek törlésre kerülnek, egyebekben a hatályos rendelet nem kerül megváltoztatásra.

1. **Hatásvizsgálat**

***Társadalmi-gazdasági hatás***: nem releváns.

***Költségvetési hatás***: nem releváns.

***Környezeti,egészségügyi következmények*** : nincs.

***Adminisztratív terheket befolyásoló hatás*** :nincs.

***Egyéb hatás***: nincs.

***A rendelet megalkotásának szükségessége***: a vármegyei Kormányhivatal összegző vizsgálatot folytatott le az önkormányzatoknál a tárgykörre vonatkozóan, a vizsgálati megállapításokkal egyidejüleg pedig jelezte, hogy azok alapján végezzék el a települések a helyi rendeleteik felülvizsgálatát és szükség esetén korrekcióját.

***A rendelet megalkotásának elmaradása esetén várható következmények***: törvényességi felhívás a rendelet módosításának elmaradása miatt.

***A rendelet alkalmazásához szükséges feltételek***:

* személyi: nincs
* szervezeti: nincs
* tárgyi: nincs
* pénzügyi: nincs