**Jelentés a két ülés közötti fontosabb eseményekről, a lejárt határidejű határozatok végrehajtásáról.**

Utolsó Képviselő-testületi ülés időpontja: 2023.04.26.

**Április**

26.

Megtörtént a Motor Classic Zrt-vel a Tatabánya 2054 hrsz. alatti terület adás-vételi szerződésének az aláírása. A vételár ellenértékét átutalták a számlánkra.

28.

Megbeszélést folytattunk dr. Legát Csabával a Kecskédi Néptánc Egyesület elnökével a 60. éves jubileumi rendezvény előkészítésével kapcsolatos teendőkről.

29-30. és 05.01-jén

A repülőtéren a „Legendák a levegőben” repülőgépes bemutató és rendezvény lebonyolítására került sor.

30.

A Kecskédi Öreg-tó területén a Komárom-Esztergom Vármegyei Horgászegyesületek Szövetsége „A” csoportos megyei horgászversenyt rendezett. A szövetség felkérésére köszöntöttem a résztvevőket és átadtam a verseny helyezettjeinek a díjakat.

**Május**

1.

Jól sikerült a „Falunap” rendezvény, jó idővel jó hangulatban telt a nap, sokan részt vettek és látogattak ki a rendezvényre.

2.

Hlotyák Attila földtulajdonossal folytattunk megbeszélést a csapadékvíz elvezetési pályázat szolgalmi jog biztosítása kapcsán. Hozzájárult a szolgalmi jog biztosításához és annak földhivatali bejegyzéséhez.

8..

Ezen a napon elküldésre került Jochen Achenbach biedenkopfi polgármesternek a meghívó levél a Táncegyesület 60 éves jubileumával kapcsolatos hétvégére.

10.

Ezen a napon megtörtént Zettisch Bálint bérlővel az óvodai bérlakásra vonatkozó bérleti szerződés aláírása.

11.

Megbeszélést folytattunk Kutschi András plébános úrral a bölcsődei tűzivíz csap áthelyezéssel kapcsolatban. Konzultációt folytattunk a Megyés Püspökség egyik illetékesével is és a helyi egyházközség vezetőjével. Amennyiben az a megoldás kerül elfogadásra, hogy a temetőkertben kerüljön kialakításra egy vízóraakna, ahhoz hozzájárulnak.

13.

Részt vettünk egy lelkes csapattal a „Mozdul a megye” identitás program keretében megrendezett megyei vetélkedőn. Jó hangulatban telt a nap, a kecskédi versenyzők minden tőlük telhetőt megtettek a siker érdekében. Végül a csapat ötödik helyezést ért el, tisztességgel helyt álltak a versenyben.

18.

A Magyar Államkincstár tartott ellenőrzést a Polgármesteri Hivatalban. Az egésznapos ellenőrzés a tavaly lefolytatott éves átfogó ellenőrzés kapcsán tett intézkedések utóvizsgálata volt, az utóellenőrzés megállapításait tartalmazó jegyzőkönyvet még nem kaptuk kézhez, de a helyszínen komoly kifogás nem merült fel az ellenőrökben.

18. A 17 órási mise keretében került sor Kutschi András plébános úr meglepetés köszöntésére 75. születésnapja alkalmából. A Képviselő-testület nevében köszöntöttem plébános urat és átadtam részére a testület ajándékát.

19.

Részt vettem Tatán az Által-ér Vízgyűjtő Helyreállítási és Fejlesztési Szövetség közgyűlésén.

19.

A Kecskéd Községi Sport Klub tartotta évzáró közgyűlését.

20.

Kutschi András plébános úr meghívására részt vettem az oroszlányi Munkás Szent József templomban megtartott hálaadó ünnepi szentmisén.

22.

A Vértes-Gerecse Vidékfejlesztési Közösség Felügyelő Bizottsági ülésén vettem részt.

24.

Az általános iskola pályázata eredményeként az egyik pénzintézet fákat ültetett az általános iskola udvarán. Meghívásukra alpolgármester asszonnyal részt vettünk az eseményen.

24.

Részt vettem a Vértes Gerecse Vidékfejlesztési Közösség Közgyűlésén, amelyet a Kecskédi Horgász Egyesület rendezvény épületében tartottak. A Közgyűlést követően a térségi érdeklődők részére ugyan ezen a helyszínen Térségi Fórum került megrendezésre.

24.

18. órai kezdettel a „Kecskéd Községért” Alapítvány kuratóriumi élésén vettem részt.

26.

Az Ürge-hegyi zártkerti közösség nevében íródott panaszos levél írójával, Bakai Csabával folytattunk megbeszélést a problémák megoldása érdekében.

27.

A Kecskédi Német Nemzetiségi Önkormányzat szervezésében májfadöntésre és sördélután megrendezésére került sor az Öregiskola udvarán.

29.

A II. Világháborús emlékműnél Hősök Napja alkalmából megemlékezésre került sor. Az ünnepség keretében Kutschi András plébános és Depnerné Nekernusz Borbála képviselő a Kulturális Bizottság elnöke mondott ünnepi beszédet. A megemlékezés keretében a jelenlévők megkoszorúzták az I. és II. világháborúban elesett hősök tiszteletére felállított emlékműveket.

Kecskéd, 2023.05.30.

Grúber Zoltán

polgármester